Ŝeŝukovo

Ŝeŝukovo () estis vilaĝo en Tjumena distrikto (Tjumena provinco, Rusio).

 Geografio 
Ŝeŝukovo situis en la sud-okcidenta parto de Tjumena provinco kaj la respektiva parto de Okcident-Siberia Malaltebenaĵo, sur la maldekstra bordo de la rivero Turo, ĉe lago Azanovo.

 Loĝantaro 

 Historio 

Komence de la 1860-aj jaroj tie estis 50 kortoj, en kiuj loĝis 173 viroj kaj 163 inoj. Vilaĝanoj kultivis 180 desjatinojn (196,65 hektarojn) da grenaj kampoj, havis 180 ĉevalojn, 180 bovinojn, 400 ŝafojn, 70 kaprojn kaj 100 porkojn. Lokanoj okupiĝis plejparte pri falĉado de fojno, ĉar akvoriĉaj herbejoj abundis kaj eĉ grenkampoj foje estis inundataj. Krome ili okupiĝis pri grenkultivado, fiŝkaptado, transportado de pasaĝeroj kaj kargoj, buĉado de brutoj, faris bastomatojn, komercis je viando, lardo, ledoj ktp dum la Irbita foiro. Plugteroj estis malmultaj kaj ofte inundataj, do grenkultivado estis subevoluinta.

En 1861 estis konstruita kapelo de Petro kaj Paŭlo.

En 1893 en la vilaĝo estis 70 kortoj kaj loĝis 349 homoj. 

En 1898 malfermiĝis alfabetiga lernejo. En 1913 ĝin gvidis pastro Vladimir Beloglazov, instruisto estis Viktor Ĉernaskutov.

 Vidu ankaŭ 
 Filinovo
 Borki (Tjumena distrikto)

 Referencoj 

Kategorio:Eksaj vilaĝoj de Tjumena distrikto